अजीत चंडीला

अजीत चंदिला (जन्म : ०५ दिसंबर १९८३) हरियाणा, भारत से एक ऑफ स्पिन गेंदबाज है।  ये इंडियन प्रीमियर लीग में साल २०१३ तक राजस्थान रॉयल्स के लिए खेलते थे लेकिन बाद में स्पॉट फिक्सिंग में इनका क्रिकेट कैरियर खराब हो गया। इन्हें आईपीएल में सबसे पहले दिल्ली डेयरडेविल्स की टीम ने अपनी टीम में शामिल किया था लेकिन इन्हें खेलने का मौका नहीं मिला था। इन्होंने राजस्थान रॉयल्स के लिए काफी क्रिकेट खेला।

कैरियर

इंडियन प्रीमियर लीग कैरियर

इनका (आईपीएल) कैरियर २०११ में शुरू हुआ जब दिल्ली डेयरडेविल्स ने उन्हें अपनी संभावित टीम में चुना था। उन्होंने जयपुर में २३ अप्रैल २०१२ को इंडियन प्रीमियर लीग की शुरुआत की थी। यह ज्ञात है कि इन्हें भारतीय स्पिनर नरेंद्र हिरवानी क्रिकेट में आगे बढने में सलाह दी थी। ये आईपीएल के पांचवें सीज़न में हैट-ट्रिक लेने वाले पहले गेंदबाज बने थे और राजस्थान रॉयल्स के लिए हैट-ट्रिक पाने के लिए वह सातवें गेंदबाज हैं।

स्पॉट फिक्सिंग

१६ मई २०१३ को, उन्हें दिल्ली पुलिस द्वारा शान्ताकुमारन श्रीसंत और अंकित चव्हाण के साथ २०१३ इंडियन प्रीमियर लीग (आईपीएल ६) के दौरान स्पॉट फिक्सिंग के आरोप में गिरफ्तार किया गया था, जो राजस्थान रॉयल्स के लिए उनके साथ खेलते थे। 

२०१३ आईपीएल सत्र में चंदिला को कथित रूप से ४.९ मिलियन (यूएस$75,000) रुपए प्राप्त हुए थे, जिनमें से १७ मई २०१३ को मुंबई इंडियंस के खिलाफ मैच में स्पॉट फिक्स करने के लिए ₹१.५ मिलियन (यूएस$23,000) का भुगतान किया गया था, इससे पहले वह गिरफ्तार किये जा चुके थे।  गिरफ्तार होने के बाद, उन्हें तुरंत अपने नियोक्ता, एयर इंडिया   द्वारा भी निलंबित कर दिया गया था। जनवरी २०१६ में, उनपर भारतीय क्रिकेट कंट्रोल बोर्ड ने क्रिकेट के सभी प्रारूपों पर प्रतिबंध दिया गया था।

सन्दर्भ

1983 में जन्मे लोग
जीवित लोग
हरियाणा के लोग
दाहिने हाथ के गेंदबाज